
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 19P/18/2026 3826200683 30. 03. 2026 JUDr. Ivana Macková ECLI:SK:OSPD:2026:3826200683.3
ROZSUDOK V MENE SLOVENSKEJ REPUBLIKY Okresný súd Prievidza, sudkyňou JUDr. Ivanou Mackovou, vo veci starostlivosti o maloleté dieťa: A. B., nar. XX.XX.XXXX, v konaní zastúpená Úradom práce, sociálnych vecí a rodiny Prievidza, dieťa rodičov: matka A. C., nar. XX.X.XXXX, trvale bytom D. XXXX/X, E., a otec F. B., nar. XX.X.XXXX, trvale bytom D. XXXX/X, E., o úpravu výkonu rodičovských práv a povinností, takto rozhodol: I. S c h v a ľ u j e
rodičovskú dohodu v znení:
1. Maloleté dieťa A. B., nar. XX.XX.XXXX sa zveruje do osobnej starostlivosti matky. 2. Zastupovať v bežných veciach a spravovať majetok maloletej budú obaja rodičia, každý samostatne. 3. Otec maloletého dieťaťa sa zaväzuje s účinnosťou od 1.4.2026 platiť výživné na maloletú A. B. vo výške 550 eur mesačne, vždy do posledného dňa kalendárneho mesiaca, ktorý predchádza mesiacu, za ktorý sa výživné poskytuje, a to k rukám alebo na bankový účet matky maloletého dieťaťa. 4. Styk otca s maloletou sa neupravuje. II. Žiaden z účastníkov nemá právo na náhradu trov konania. odôvodnenie: 1. Matka dieťaťa sa návrhom doručeným súdu 6.2.2026 domáhala úpravy výkonu rodičovských práv a povinností k maloletej A.. 2. Dňa 30.3.2026 rodičia uzavreli rodičovskú dohodu v znení uvedenom vo výroku rozsudku, ktorú navrhli súdu schváliť. 3. Podľa § 2 ods. 1 Civilného mimosporového poriadku, na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 4. Podľa § 221 písm. a) Civilného sporového poriadku, písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 5. S poukazom na § 221 písm. a) Civilného sporového poriadku písomné vyhotovenie rozsudku neobsahuje odôvodnenie, keďže všetci účastníci sa po vyhlásení rozsudku na pojednávaní vzdali odvolania. Poučenie:
Proti tomuto rozsudku nemožno podať odvolanie, pretože účastníci sa odvolania po vyhlásení rozsudku vzdali, čo potvrdili svojimi podpismi v zápisnici o pojednávaní. Ak povinný dobrovoľne nesplní čo mu ukladá vykonateľné rozhodnutie, oprávnený môže podať návrh na vykonanie exekúcie podľa Exekučného poriadku, alebo návrh na nariadenie výkonu rozhodnutia podľa § 370 a nasl. Civilného mimosporového poriadku.

